laion/Wikipedia-Exotic huggingface dataset:
טורי קרייג

טורי קרייג (באנגלית: Torrey Craig; נולד ב-19 בדצמבר 1990) הוא כדורסלן אמריקאי המשחק בקבוצת שיקגו בולס מליגת ה-NBA, בעמדת הסמול פורוורד. מוכר כשחקן הגנה מצטיין, בעל כישורים התקפיים בינוניים. קרייג נולד בעיר קולומביה שבקרוליינה הדרומית, ובין השנים 2010–2014 למד באוניברסיטת קרוליינה הדרומית אפסטייט (USC Upstate). בכל 4 עונותיו בקבוצת הכדורסל של האוניברסיטה הוביל את קלעיה עם ממוצע של 16.2 נקודות למשחק, אליהן הוסיף 7.2 ריבאונדים ו-1.8 אסיסטים למשחק. בעונת 2011/2012 זכה בתואר השחקן המצטיין של מחוז A-Sun, לאחר שהוליך את ה"ספארטנס" למאזן ניצחונות חיובי 21–13. לאחר שלא נבחר על ידי אף קבוצה בדראפט ה-NBA‏ 2014, חתם קרייג בקבוצת קיירנס טייפנס מליגת העל האוסטרלית. בשתי עונותיו בקבוצה קלע 10.2 נקודות בממוצע למשחק. בעונות 2015 ו-2016 שיחק עבור "ולינגטון סיינטס" מליגת העל הניו זילנדית, אשר פועלת בחודשי הקיץ. בעונתו הראשונה זכה בתואר ה-MVP של הליגה, לאחר שרשם ממוצעים של 20.4 נקודות ו-9.1 ריבאונדים למשחק, ובעונה העוקבת הוביל את הסיינטס לזכייתם התשיעית באליפות הליגה, עם 20.9 נקודות ו-9.8 ריבאונדים בממוצע למשחק. במאי 2016 חזר קרייג לשחק בליגה האוסטרלית, כשחתם על חוזה בקבוצת בריזביין בולטס. לאורך עונתו היחידה בקבוצה קלע 15.2 נקודות בממוצע למשחק, ובסיומה זכה בתואר "שחקן ההגנה של העונה". ביולי 2017 שיחק עבור דנוור נאגטס בליגת הקיץ של ה-NBA, ולאחר שהרשים את ראשי הקבוצה זכה ל"חוזה כפול"; במסגרת החוזה שיחק לסירוגין עבור דנוור בליגת ה-NBA ועבור סו פולס סקייפורס בליגת הפיתוח של ה-NBA. ב-39 משחקיו עם הנאגטס קלע 4.3 נקודות בממוצע למשחק, וב-15 משחקיו עם הסקייפורס הצטיין עם ממוצע של 22.9 נקודות למשחק. לקראת עונת 2018/2019 חתם על חוזה NBA סטנדרטי לשתי עונות בדנוור, עבור כ-4 מיליון דולר. באותה עונה הפך לשחקן קבוע ברוטציית הקבוצה, ותרם 5.7 נקודות בממוצע למשחק. ב-1 בפברואר 2019 קלע שיא קריירה ב-NBA של 22 נקודות, בניצחון מול יוסטון רוקטס. לקראת עונת 2020/2021 חתם על חוזה במילווקי באקס. ב-18 במרץ 2021 הועבר בטרייד ממילווקי לפיניקס סאנס, בתמורה לפיצוי כספי. באוגוסט 2021 חתם על חוזה באינדיאנה פייסרס. מדיה וקבצים בנושא טורי קרייג בוויקישיתוף טורי קרייג, ברשת החברתית אקס (טוויטר) טורי קרייג, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ציוני עונת 2019/2020: טורי קרייג, באתר denverstiffs.com,‏ 6 באפריל 2020 הסטטיסטיקות של קרייג בליגת המכללות, באתר sports-reference.com קרייג חותם על חוזה בקיירנס, באתר cairnspost.com,‏ 5 באוגוסט 2014 קרייג חוזר לסיינטס לעונת 2016, באתר stuff.co.nz,‏ 26 בינואר 2016 ולינגטון סיינטס זוכה באליפות ה-NBL, באתר stuff.co.nz,‏ 5 ביוני 2016 קרייג חותם על חוזה בבריזביין, באתר couriermail.com,‏ 9 במאי 2016 שחקן ההגנה של העונה: טורי קרייג, באתר nbl.com,‏ 13 בפברואר 2017 טורי קרייג חותם על חוזה כפול, באתר דנוור נאגטס, 18 ביולי 2017 הסטטיסטיקות של קרייג בליגת הפיתוח, באתר basketball-reference.com קרייג חותם על חוזה סטנדרטי בדנוור, באתר denverpost.com,‏ 9 ביולי 2018 סטטיסטיקות המשחק בין דנוור ליוסטון, באתר basketball-reference.com מילווקי מחתימה את קרייג, פורבס ופורטיס, באתר הקבוצה, 26 בנובמבר 2020 פיניקס מצרפת את קרייג, באתר הקבוצה, 18 במרץ 2021
We'll Be Coming Back

"We'll Be Coming Back" (בעברית: "אנחנו נחזור") הוא שיר של המפיק המוזיקלי והדי ג'יי הסקוטי קלווין האריס, בהשתתפות הזמר האנגלי אקסמפל. השיר פורסם ב-27 ביולי 2012 כסינגל הרביעי מאלבום האולפן השלישי של האריס, 18 Months. השיר שהה שבועיים במקום השני במצעד הסינגלים הבריטי, והפך לסינגל הרביעי ברציפות של האריס שמגיע למקום השני בבריטניה. השיר אף נכלל כרצועה האחרונה באלבום האולפן הרביעי של אקסמפל, The Evolution of Man. השיר כונה "פסקול לקיץ" על ידי Music News, ו-"המנון קיץ" על ידי Westmeath Examiner. בדיגיטל ספיי זכה השיר לביקורת מעורבת, כאשר תואר כ-"מהנה", אבל "קצת מיושן". הקליפ הנלווה לשיר בוים על ידי סמאן קש, וצולם ביוני 2012, בהוליווד הילס, לוס אנג'לס, קליפורניה. בקליפ משתתפים האריס ואקסמפל בדמויות של שודדים. לאחר שקברו את מה שגנבו, השניים חוזרים בהמשך כדי לקחת את השלל, ומגלים ששוטרת, שנסעה על ימאהה YZF-R1, ועקבה אחריהם, הגיעה לשם והשאירה מאחור את התג שלה כראיה. בנוסף לשוד, בסרטון מוצגת סדרת מרדפים אחר מכוניות ועימותים משטרתיים. הקליפ מסתיים בקלווין ובאקסמפל רודפים אחר השוטרת על האופנוע. סרטון השיר "We'll Be Coming Back" באתר יוטיוב Staff (6 ביולי 2012). "Calvin Harris Feat. Example–'We'll Be Coming Back' (Official Video)". Capital FM. נבדק ב-10 ביולי 2012. {{cite web}}: (עזרה) Staff (2 ביולי 2012). "Calvin Harris ft. Example". Westmeath Examiner. אורכב מ-המקור ב-2016-03-04. נבדק ב-10 ביולי 2012. {{cite web}}: (עזרה) Corner, Lewis (2012-07-17). "Calvin Harris ft. Example: 'We'll Be Coming Back' - Single review". Digital Spy. נבדק ב-2013-04-22. Staff (29 ביוני 2012). "Calvin Harris And Example Confirm 'We'll Be Coming Back' For Late July Release". Capital FM. נבדק ב-10 ביולי 2012. {{cite web}}: (עזרה)
יעקב (יואל) גוטמן

יעקב (יואל) גוטמן הוא פרופסור אמריטוס לכלכלה באוניברסיטת בר-אילן החוקר בתחומי כלכלה ציבורית, תורת המשחקים, כלכלה פוליטית ושיתופי פעולה. בעבר כיהן כסגן ראש המחלקה לכלכלה באוניברסיטת בר-אילן, ובעברו היה פרופסור משנה וחוקר באוניברסיטת קליפורניה בלוס אנג'לס. ב-1974 השלים את לימודיו לתואר ראשון ושני באוניברסיטת שיקגו. באותה שנה הצטרף לפי בטא קפא. ב-1976 סיים דוקטורט שם, כשמנחיו לדוקטורט באוניברסיטת שיקגו היו חתני פרס נובל תיאודור שולץ וג'ורג' סטיגלר. בין השנים 1976 ל-1980 ייעץ במכון ראנד. במקביל שימש כפרופסור משנה במחלקה לכלכלה באוניברסיטת קליפורניה בלוס אנג'לס עד 1979. בשנים 1979–1983 הרצה באוניברסיטה העברית בירושלים. החל מ-1983 מרצה באוניברסיטת בר-אילן, וב-1985 היה למרצה בכיר באוניברסיטה. ב-1998 מונה לפרופסור חבר במחלקה לכלכלה באוניברסיטת בר-אילן, וב-2018 מונה לפרופסור מן המניין במחלקה לכלכלה באוניברסיטת בר-אילן. תחום מחקרו העיקרי הוא תורת המשחקים, אולם מחקריו נפרשים על תחומים נרחבים כגון כלכלה פוליטית וכן מחקר משולב של מתמטיקה וכלכלה שלהם יישומים ברשתות, ואף הנחה לדוקטורט בתחום זה את ד"ר מיכאל מן, אחד המומחים המובילים בארץ לאנליזת רשתות. בין מחקריו הבולטים בתחום הכלכלה הפוליטית עוסקים במציאת מנגנוני הצבעה יעילים בפרלמנט. Prof. Joel Guttman, באתר אוניברסיטת בר-אילן באתר גוגל סקולר ע"פ אתר אפקה / סגל ההוראה / מרצים ששמם מתחיל באות מ' / עמוד ד"ר מיכאל מן לדוגמה Guttman, J. M. (1998). Unanimity and majority rule: the calculus of consent reconsidered. European Journal of Political Economy, 14(2), 189-207. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מבריח איילים

מבריח איילים (ביפנית: 鹿威し, מבוטא שִישִי-אוֹדוֹשִי) הוא מנגנון להרחקת חיות מגידולים חקלאיים שמקורו ביפן. המכשיר, שמופעל בכוח מים, עשוי גליל מאורך וסגור בצידו האחד, עשוי בדרך כלל חזרן, המקובע על ציר כך שמרכז הכובד שלו מרוחק מעט מהציר לכיוון צידו הסגור. הקצה הסגור של הגליל מונח על אבן. כאשר מוזרמים מים אל פתח הגליל, הם מצטברים בו וההצטברות משנה את מקום מרכז הכובד של הגליל. כאשר מרכז הכובד עולה מעל הציר, נוטה הגליל לכיוון הפתח והמים שהצטברו בו נשפכים ממנו, והגליל נופל חזרה למצבו המקורי, בהשמעת נקישה חזקה על האבן. רעש הנקישה הפתאומי מבריח את בעלי החיים. במקור, שימש המתקן להברחת חיות, אך בהמשך אומץ כאלמנט משרה אווירה נפוץ בגנים יפניים, בשל חזותו הדקורטיבית ומחזור הרעשים השונים שהוא מפיק - צליל זרימת מים חלשה, צליל מים נשפכים בעוז, ונקישה. דחליל נדנדה מאוזנת סויקינקוצו מדיה וקבצים בנושא מבריח איילים בוויקישיתוף
פרנסינה מקורורי

פרנסינה לינט מקורורי (באנגלית: Francena Lynette McCorory; נולדה ב-20 באוקטובר 1988) היא אתלטית אמריקאית. היא פעמיים אלופה אולימפית (לונדון 2012 וריו דה ז'ניירו 2016), פעמיים אלופת עולם (דאיגו 2011 ומוסקבה 2013) ואלופת עולם באולם (סופוט 2014) בריצת שליחות 4x400 מטר. ראשונה בעולם (2014), זוכת מדליית ארד באליפות עולם (דאיגו 2011), אלופת עולם באולם (סופוט 2014), אלופת ארצות הברית (2014) ו-3 פעמים סגנית אלופת ארצות הברית (2010, 2011 ו-2013) בריצת 400 מטר. מקורורי נולדה וגדלה בהמפטון, וירג'יניה. באליפות העולם שנערכה בדאיגו, קוריאה הדרומית בשנת 2011 זכתה מקורורי בשתי מדליות, זהב וארד. מדליית זהב בריצת שליחות 4x400 מטר ומדליית ארד בריצת 400 מטר בתוצאה של 50.45 שניות. באולימפיאדת לונדון (2012) זכתה מקורורי במדליית זהב בריצת שליחות 4x400 מטר ביחד עם דידי טרוטר, אליסון פליקס וסניה ריצ'רדס בתוצאה של 3:16.87 דקות, לפני ג'מייקה (3:20.95 דקות) ואוקראינה (3:23.57 דקות). נוסף לכך, היא סיימה במקום שישי בריצת 400 מטר בתוצאה של 50.33 שניות. בשלב חצי הגמר היא קבעה תוצאה של 50.19 שניות. באליפות העולם שנערכה במוסקבה שברוסיה באוגוסט 2013 היא זכתה במדליית זהב בריצת השליחות 4x400 מטר ביחד עם ג'סיקה בירד, נטשה הייסטינגס ואשלי ספנסר בתוצאה של 3:20.41 דקות, לפני בריטניה (3:22.61 דקות) וצרפת (3:24.21 דקות) וסיימה במקום חמישי בריצת 400 מטר בתוצאה של 50.68 שניות. בשלב חצי הגמר היא קבעה שיא אישי חדש של 49.86 שניות ועלתה מהמקום השלישי לריצת הגמר. באליפות העולם באולם שנערכה בסופוט, פולין במרץ 2014 זכתה מקורורי בשתי מדליות זהב, בריצת 400 מטר בתוצאה של 51.12 שניות, לפני קאליס ספנסר מג'מייקה (51.54 שניות) ושוני מילר מאיי בהאמה (52.06 שניות) ובריצת 4x400 מטר ביחד עם נטשה הייסטינגס, ג'ואנה אטקינס וקסנדרה טייט בשיא לאומי חדש של 3:24.83 דקות, לפני ג'מייקה שקבעה שיא לאומי חדש של 3:26.54 דקות ובריטניה (3:27.90 דקות). באליפות ארצות הברית שנערכה בסקרמנטו, קליפורניה ב-28 ביוני אותה שנה היא זכתה במדליית זהב בריצת 400 מטר בשיא אישי חדש של 49.48 שניות, ודורגה ראשונה בעולם באותה שנה. בתחרות ליגת היהלום שנערכה במונקו ב-17 ביולי 2015 היא סיימה ראשונה בריצת 400 מטר בתוצאה של 49.83 שניות ודורגה במקום שלישי בשנה זו. באליפות העולם שנערכה בבייג'ינג, סין באוגוסט אותה שנה היא זכתה במדליית כסף, בריצת שליחות 400×4 ביחד עם סניה ריצ'רדס, נטשה הייסטינגס ואליסון פליקס בתוצאה של 3:19.44 דקות, אחרי ג'מייקה (3:19.13 דקות) ולפני בריטניה (3:23.62 דקות). באולימפיאדת ריו דה ז'ניירו (2016) היא זכתה במדליית זהב בריצת שליחות 4x400 מטר לאחר שהשתתפה בשלב המוקדמות. ריצת 400 מטר: 49.48 שניות (2014) ריצת 400 מטר: 50.54 שניות (2010) מדיה וקבצים בנושא פרנסינה מקורורי בוויקישיתוף פרנסינה מקורורי, ברשת החברתית אקס (טוויטר) פרנסינה מקורורי, באתר הוועד האולימפי הבין-לאומי פרנסינה מקורורי, באתר olympedia.org פרנסינה מקורורי, באתר התאחדות האתלטיקה הבין-לאומית פרנסינה מקורורי, באתר ליגת היהלום פרנסינה מקורורי, באתר Track and Field (נשים) פרנסינה מקורורי, באתר נבחרת ארצות הברית באתלטיקה
סבסטיאנו נלה

סבסטיאנו נלה (באיטלקית: Sebastiano Nela; נולד ב-13 במרץ 1961) הוא כדורגלן איטלקי ששיחק בעמדת המגן הודות למחשבה ההתקפית שלו וליכולת ההגבהה שלו ברגל שמאל, בנוסף ליכולות המהירות, הסיבולת והחוזק הפיזי שלו. הוא החל את הקריירה שלו בגנואה שבמדיה שיחק במשך שלוש עונות, עד שעבר לרומא, שבה שיחק במרבית הקריירה שלו, ואף זכה עימה פעם אחת באליפות הסרייה א' ובשלושה גביעים. נלה פרש בשנת 1994 לאחר שרשם שתי עונות במדי נאפולי. ברמה הבינלאומית, הוא ייצג את איטליה בין השנים 1984 ל-1987 ואף לקח חלק באולימפיאדת 1984 ומונדיאל 1986. בנוסף לכך, הוא חבר בהיכל התהילה של רומא. נלה החל את הקריירה שלו בגנואה בשנת 1978, כששלוש שנים לאחר מכן הוא חתם בשורות רומא. הוא רשם את הופעת הבכורה שלו במדי הזאבים ב-13 בספטמבר 1981 בתיקו המאופס מול אבלינו. הוא רשם 28 הופעות ברומא במסגרת עונת האליפות של רומא ב-1982/1983. בשנת 1987, נלה נפצע בברכו בתאונה ונאלץ להיעדר מהמגרשים במשך כמעט שנה. לאחר 11 שנים במדי רומא שבמהלך תקופה זו הוא זכה באליפות אחת ובשלושה גביעים, הוא עזב אותה לטובת נאפולי בשנת 1992. הוא פרש כעבור שנתיים לאחר שרשם 315 הופעות בליגה. הופעותיו של נלה ברומא הובילו לזימון שלו לנבחרת איטליה, כשב-22 במאי 1984 הוא רשם את הופעת הבכורה שלו במדים הלאומיים מול נבחרת מערב גרמניה. נלה ערך חמש הופעות עבור הנבחרת בין שנת 1984 לשנת 1987. הוא היה חלק מהנבחרת האיטלקית למונדיאל 1986, אף על פי שלא שיחק כלל. כמו כן, הוא היה שותף בשלושה משחקים במסגרת אולימפיאדת 1984, כשבאותם משחקים אולימפיים הנבחרת הגיעה למקום הרביעי. רומא סרייה א' (1): 1982/83 הגביע האיטלקי (3): 1983/84, 1985/86, 1990/91 היכל התהילה של רומא סבסטיאנו נלה, באתר Transfermarkt סבסטיאנו נלה, באתר WorldFootball.net סבסטיאנו נלה, באתר National Football Teams סבסטיאנו נלה, באתר FootballDatabase.eu פרופיל המאמן, באתר Transfermarkt
נשק קונבנציונלי

נשק קונבנציונלי הוא נשק שמותר בשימוש ושאינו כולל מטען כימי, ביולוגי או גרעיני. פירוש השם הוא נשק "לפי הוועידה" (Convention) כשהכוונה לוועידת ז'נבה מ-1947, בה הוסכם על אופי המלחמות העתידיות ובכלל זה סוגי הנשק המותרים לשימוש. נשק לא קונבנציונלי אמנת הנשק הקונבנציונלי ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
ReJoyce: The Christmas Album

ReJoyce: The Christmas Album (בעברית: שמחה מחדש: אלבום חג המולד) הוא אלבום חג מולד של הזמרת ג'סיקה סימפסון אשר שוחרר על ידי קולומביה רקורדס ב-23 בנובמבר 2004. האלבום מכיל אוסף של גרסאות כיסוי לשירי חג מולד שונים וכולל גם דואט עם אחותה אשלי סימפסון ודואט עם בעלה באותה תקופה ניק לאשיי. מתוך האלבום שוחררו שני סינגלים: "Let It Snow, Let It Snow" ו-"Let It Snow" and "What Christmas Means to Me" אך לא צולמו להם קליפים (אם כי לגרסת הכיסוי לשיר "O Holy Night" כן צולם קליפ). האלבום יצא בעקבות הצלחת אלבומה השלישי "In This Skin" שהיה לאלבום המצליח ביותר בקריירה שלה. בעקבות כך גם אלבום זה זכה להצלחה כאשר נכון לפברואר 2009 מכר 2 מיליון עותקים בארצות הברית מה שמזכה אותה למעמד פלטינה כפולה במדינה. מידע על האלבום ReJoyce: The Christmas Album באתר MusicBrainz האלבום ReJoyce: The Christmas Album באתר Discogs האלבום ReJoyce: The Christmas Album באתר ספוטיפיי Jessica Simpson - Rejoyce: The Christmas Album, Discogs (באנגלית)
בית שאן: סרט מלחמה

בית שאן: סרט מלחמה הוא סרט ישראלי מ-1996 העוסק במועדון הכדורגל הפועל בית שאן ובמאמצי ההישרדות של הקבוצה בליגה הלאומית (הליגה הבכירה דאז), במסגרת עונת 1994/1995. בסרט מוצגת הצלחתה של הקבוצה כנגד כל הסיכויים להישאר בליגה הלאומית. הסרט מתעד את ההתרגשות והתקוות של תושבים רבים בעיר בית שאן לקראת משחק מכריע של הקבוצה המקומית מול מכבי חיפה. הסרט עוקב אחר חלק מהשחקנים ואנשי הקבוצה באימונים, במשחקים ובחיי היומיום האישיים. הסרט נחשב לפורץ דרך בתעשיית הסרטים הדוקומנטריים בישראל. הסרט זכה בפרס אופיר לסרט התיעודי הטוב ביותר לשנת 1996. "בית שאן: סרט מלחמה", במסד הנתונים הקולנועיים IMDb (באנגלית) "בית שאן: סרט מלחמה", באתר ספר הקולנוע הישראלי "בית שאן: סרט מלחמה", באתר אידיבי "בית שאן: סרט מלחמה", במסד הנתונים הקולנועיים KinoPoisk (ברוסית) "בית שאן: סרט מלחמה", במיזם "אישים" לתיעוד היצירה הישראלית בית שאן – סרט מלחמה באתר NFCT - הקרן החדשה לקולנוע וטלוויזיה בית שאן סרט מלחמה - אחרי עשרים שנה בית שאן סרט מלחמה - אחרי עשרים שנה, אריק וייס ואלי לוי, מתוך "המגזין עם אושרת קוטלר", ערוץ 10 ערך זה הוא קצרמר בנושא קולנוע ובנושא כדורגל ישראלי. אתם מוזמנים לתרום לוויקיפדיה ולהרחיב אותו.
סעיד מקאסי

סעיד מקאסי (בצרפתית: Saïdi Abedi Makasi; נולד ב-20 באוגוסט 1982) הוא כדורגלן עבר רואנדי, ששיחק בעמדת החלוץ. מקאסי התחיל את הקריירה שלו בקבוצות כדורגל מקומיות באוגנדה בה שיחק עד גיל 20, למעט חצי עונה ברינאייסנס קיגאלי מרואנדה. בקיץ 2002, מקאסי חתם בסטורמביק מהליגה הבלגית השנייה. שנה לאחר מכן, עברה הקבוצה לבריסל ובהתאם למעבר שינתה את שמה. מקאסי, נשאר בקבוצה ובינואר 2004 הושאל למכלן מהליגה השלישית בבלגיה. בינואר 2005, חתם בסקאריאספור. ב-10 בנובמבר 2006, מקאסי חתם בהפועל פתח תקווה מליגת העל. ב-18 בנובמבר, רשם את הופעת הבכורה שלו בליגה בהפסד 1–2 למכבי חיפה. ב-7 ביולי 2007, מקאסי חתם במכבי הרצליה. ב-31 בינואר 2008, מקאסי הושאל להפועל באר שבע מהליגה הלאומית. בקיץ 2008, מקאסי חתם בדיפה חסאני אל-ג'דידה וכעבור שנתיים חתם בווידאד פאס. בהמשך הקריירה שיחק בראיון ספורט, אספויר ומונאגנו בוקאוו. ב-12 באוקטובר 2003, מקאסי ערך את הופעת הבכורה שלו בנבחרת רואנדה בניצחון 0–3 נגד נמיביה. ב-1 בפברואר 2004, מקאסי הבקיע את שער הבכורה שלו בנבחרת בניצחון 0–1 נגד הרפובליקה הדמוקרטית של קונגו, מולדתו במסגרת גביע אפריקה לאומות 2004. סעיד מקאסי, באתר Transfermarkt סעיד מקאסי, באתר National Football Teams סעיד מקאסי, באתר FootballDatabase.eu דוד מרואני‏, הפועל פ"ת: קולמבו שוחרר, מקאסי חתם, באתר וואלה, 10 בנובמבר 2006 תומר גנור, סעיד מקאסי חתם במכבי הרצליה, באתר ynet, 7 ביולי 2007 אייל בן יעקב וארז מיכאלי‏, סעיד מקאסי עבר לבאר שבע, באתר וואלה, 31 בינואר 2008
Do You Know (אלבום של ג'סיקה סימפסון)

Do You Know (בעברית: אתה יודע) הוא אלבומה השישי של הזמרת ג'סיקה סימפסון ב-5 בספטמבר 2008 באופן דיגיטלי וכמה ימים אחר כך גם באופן פיזי על ידי קולומביה נאשוויל ואפיק רקורדס. אלבום זה הכיל מוזיקת קאנטרי והיה לאלבום הראשון של הזמרת שהכי מוזיקה מסוג זה. על האלבום עבדו מספר כותבים ומפיקים ביניהם ברט ג'יימס וג'ון שנקס. האלבום הגיע למקום הראשון במצעד אלבומי הקאנטרי האמריקאי ולמקום ה-4 במצעד האמריקאי הכללי כאשר מכר בשבוע הראשון ליציאתו 65 אלף עותקים. האלבום קיבל ביקורות מעורבות מבמקרי המוזיקה. לאחר שעד היום כל אלבומיה היו אלבומי פופ רצתה סימפסון בפעם הראשונה לעשות אלבום קאנטרי לאחר שלטענתה "היא גדלה סביב מוזיקת קאנטרי". כתוצאה מכך היא עברה לנאשוויל על מנת להקליט את אלבום זה. זו לא הייתה למעשה הפעם הראשונה בה סימפסון הביעה התעניינות בקאנטרי כאשר ביצעה בעבר גרסת כיסוי לשיר הקאנטרי "These Boots Are Made for Walkin" ואף הופיעה בקליפ של זמר הקאנטרי וילי נלסון. מידע על האלבום Do You Know באתר MusicBrainz מידע על האלבום Do You Know באתר AllMusic האלבום Do You Know באתר Discogs Jessica Simpson - Do You Know, Discogs (באנגלית)
שקופים (אלבום)

שקופים הוא אלבום האולפן החמישי של הזמרת-יוצרת הישראלית קרן פלס. האלבום יצא לאור ב-1 בנובמבר 2020, על ידי חברת התקליטים הד ארצי. מתוך האלבום יצאו שבעה סינגלים. על האלבום סיפרה פלס: "'שקופים' הוא אלבום של מפגשים וחיבורים. כל פעם מזווית אחרת, מצורך אחר ומסקרנות אחרת". במקור פלס הייתה צפויה לצאת לסבב הופעות על מנת הקידום והשקת אלבומה החדש, אך בעקבות התפרצות נגיף הקורונה בישראל דחתה פלס את המופעים ואת האלבום שהיה אמור לצאת ב-7 במאי, אשר נדחה למועד חדש שטרם פורסם. בעקבות המשבר החליטה פלס לצאת למופע ביתי שנקרא "קונצרט בפיג'מה", אותו החלה לעלות לרשתות החברתיות שלה במהלך המשבר עצמו בקונצרט עצמו מארחת פלס זמרים שונים ומבצעת את שיריה בגרסאות מחודשות וגם את השירים מתוך האלבום עצמו שטרם יצא. במהלך פרסום ההופעות סיפרה פלס בעמוד האינסטגרם שלה "בכל יום חמישי אעלה לעמוד הפייסבוק והאינסטגרם שלי ביצוע נוסף מהקונצרט בפיג'מה, עם אורחים ושלישיית כלי קשת - כל אחד בוואנזי שלו - בתקווה שבקרוב נוכל כולנו לצאת מנעלי הבית ולהיפגש באוויר הפתוח. אוהבת אתכם ומתגעגעת מאוד, קרן". ב-4 בספטמבר, הכריזה פלס כי תוציא את אלבומה במופע שיערך ב-23 בספטמבר, אך לבסוף שוב נדחה. האלבום יצא ב-1 בנובמבר לספוטיפיי, ליוטיוב ולאפל מיוזיק, במקביל לסינגל "אין סוף ללילה" מהאלבום השישי של פלס - "שקופים 2". האלבום כולל את הסינגלים שהוציאה פלס, את השיר "כלום לא טעים", מהאלבום איך שהשמש תזרח, בביצוע אלדד כהן, ואת השיר "לחזור הביתה" שכתבה פלס לבועז מעודה. באלבום זה מופיעים, לראשונה מאז אלבום הבכורה של פלס, שירים שלא כתבה והלחינה לבדה, כאשר בין הכותבים והמלחינים השותפים נמצאים אמיר דדון, גלעד שמואלי ואבי אוחיון. "שקופים" - יצא לאור ב-9 בדצמבר 2018, כסינגל הראשון מתוך האלבום, בשיתוף עם רון בוחניק. עם יציאתו נכנס השיר אל המקום ה-1 במצעד של מדיה פורסט, וה-1 במצעד של גלגלצ. "מעבר לנהר" - יצא לאור ב-2 באפריל 2019, כסינגל השני מתוך האלבום, בשיתוף עם רון בוחניק. עם יציאתו נכנס השיר אל המקום ה-8 במצעד של מדיה פורסט. "מי אני?" - יצא לאור ב-24 ביולי 2019, כסינגל השלישי מתוך האלבום. עם יציאתו נכנס השיר אל המקום ה-6 במצעד של מדיה פורסט, וה-5 במצעד של גלגלצ. "באת לי פתאום" - יצא לאור ב-12 בדצמבר 2019, כסינגל הרביעי מתוך האלבום, בשיתוף עם רוני אלטר. עם יציאתו נכנס השיר אל המקום ה-5 במצעד של מדיה פורסט, וה-10 במצעד של גלגלצ. "כלום לא טעים" - יצא לאור ב-16 בינואר 2020, כסינגל החמישי מתוך האלבום, בביצוע אלדד כהן. השיר נכנס אל המקום השישי במצעד הרשמי של גלגלצ. "שמש תיכנס" - יצא לאור ב-19 במרץ 2020, כסינגל השישי מתוך האלבום. עם יציאתו נכנס השיר אל המקום ה-5 במצעד של מדיה פורסט, "עוד יום עבר" - יצא לאור ב-26 ביולי 2020, כסינגל השביעי מתוך האלבום, בשיתוף עם זאב נחמה. קרן פלס - שמש תיכנס, באתר ‏מאקו‏, 19 במרץ 2020 "ברור לי שקרה רק נס": קרן פלס בסינגל חדש ומרגש. צפו, באתר "סרוגים", 19 במרץ 2020 קונצרט בפיג'מה, באתר ‏מאקו‏, 30 באפריל 2020 הופעה ראשונה מולכם על במה. משיקים את האלבום ״שקופים״., באתר facebook Media Forest, mediaforest.biz (ארכיון) glz.co.il, glz.co.il האלבום "שקופים" באתר ספוטיפיי
Happy Christmas (אלבום של ג'סיקה סימפסון)

Happy Christmas (בעברית: חג מולד שמח) הוא אלבומה השביעי של הזמרת ג'סיקה סימפסון, אשר יצא ב־22 בנובמבר 2010 Primary Wave. האלבום הופק על ידי מספר מפיקים בין היתר על ידי קוק הארל, טריקי סטיוארט ודה-דרים. האלבום כולל אוסף של גרסאות כיסוי לשירי חג מולד ידועים בתוספת שני שירים מקוריים. ב־2010 סימפסון חשפה בריאיון לערוץ E! כי היא עובדת על אלבום חג מולד חדש. בספטמבר אותה שנה היא גם חשפה שהיא עובדת עם דה-דרים וטריקי סטיוארט על אלבום זה ועל אלבום נוסף. כחודש לאחר מכן חשפה סימספון בחשבון הטוויטר שלה כי היא סיימה את הקלטות האלבום. אלבום זה הוקלט לאחר שרשת PBS חשבה לעשות עם סימפסון ספיישל לכבוד חג המולד וביחד עם סימפסון הם החליטו כי זהו רעיון טוב יהיה להוציא אלבום ביחד עם הספיישל. על מנת לקדם את האלבום הופיעה במספר תוכניות טלוויזיה ביניהם תוכניות האירוח: "The Early Show", תוכנית האירוח של ג'ימי פאלון, תוכנית האירוח "Live with Kelly and Ryan" ועוד. מידע על האלבום Happy Christmas באתר MusicBrainz האלבום Happy Christmas באתר Discogs האלבום Happy Christmas באתר ספוטיפיי קוק הארל, דה-דרים, ארון פירס, טריקי סטיוארט
מישור מארין

מישור מארין או מישור מרין (באנגלית: Marine Plain) הוא מישור הממוקם בחצי האי מיול, באזור חוף אינגריד כריסטנסן, בארץ הנסיכה אליזבת, שבאנטארקטיקה. המישור ממוקם כ-10 קילומטרים דרומית - מזרחית לתחנת דייוויס. אורכו של המישור 3 קילומטרים (בכיוון צפון-צפון מערב), ורוחבו 1 קילומטרים. שטחה של הרמה 10 קילומטרים רבועים. גובהו של המישור 20 מטרים מעל פני הים. המישור הוא אזור אנטארקטי מוגן במיוחד (ASPA) מספר 143, המוגן מכוח אמנת אנטארקטיקה, וזאת בשל חשיבותו המדעית הרבה. המישור הוא אתר חשוב בחקר פלאוקלימטולוגיה, וזאת בשל מספר הרב של מאובנים חסרי חוליות שהתגלו באזור, ובין היתר מאובנים של דולפין מתקופת פליוקן. באזור נמצאו גם מאובנים אחרים, ובהם מאובני דגים, וכן מאובני בעלי חיים חסרי חוליות מגוונים הכוללים: רכיכות, חלזונות, צורניות, ומעשירי רגל. • Quilty, P. (2006), Landform evolution in the Marine Plain region, Vestfold Hills, East Antarctica, Antarctic Science, 18(2), 239-259. doi:10.1017/S0954102006000289 • Patrick G. Quilty, Thomas A. Darragh, Stephen J. Gallagher & Lucy A. Harding, Pliocene Mollusca (Bivalvia, Gastropoda) from the Sørsdal Formation, Marine Plain, Vestfold Hills, East Antarctica: taxonomy and implications for Antarctic Pliocene palaeoenvironments, Alcheringa 40, XXX–XXX. ISSN 0311-5518, https://doi.org/10.1080/03115518.2016.1180800 מישור מארין באתר הגאזט האנטארקטי המשווה SCAR של ממשלת אוסטרליה מישור מארין באתר הספרייה הלאומית של אוסטרליה מידע גאוגרפי והיסטורי ראו ב"לקריאה נוספת" במאמר "Pliocene Mollusca (Bivalvia, Gastropoda) from the Sørsdal Formation, Marine Plain, Vestfold Hills, East Antarctica: taxonomy and implications for Antarctic Pliocene palaeoenvironments" תיאור אזור אנטארקטי מוגן במיוחד 143
הזמר במסכה (תוכנית טלוויזיה רומנית)

הזמר במסכה רומניה (ברומנית: Masked Singer România) היא תוכנית מציאות רומנית ששודרה לראשונה ב-11 בספטמבר 2020 ב-Pro TV. זהו העיבוד הרומני של King of Mask Singer, בו משתתפים ידוענים ששרים קאברים לשירים מפורסמים כשהם לבושים בתחפושות מכף רגל ועד ראש ובמסכות פנים שמסתירות את זהויותיהם. מנחה התוכנית הוא חורחה (Jorge), ופאנל השיפוט, שמכונה "הבלשים" (detectives), מורכב מהזמרת והבדרנית הוריה ברנצ'יו, הזמרת-יוצרת אינה, מפיק הסרטים והסופר קודין מטיסיוק ואושיית הרשת אנה מורודן. בעונה השנייה פוטרו המנחים קודין מטיסיוק ואנה מורדון והחליפו אותם באלכס בוגדון, ובמיכאלה רדולסקו. גם המנחה חורחה פוטר והוחלף בפאבל בארטוס. העונה החלה לשדר ב-11 בספטמבר 2020 ושודרה לאחרונה ב-30 באוקטובר 2020. 12 המתמודדים חולקו לשני קבוצות (6 מתמודדים בכל קבוצה). בכל סבב אי-זוגי קבוצה א' (פנדה, שועל, טיגריס, חד קרן, מלאכית וחייזרית) מופיעים ומהם מודח מישהו בכל סיבוב כזה. בכל סבב זוגי קבוצה ב' (עורב, עוג, לביאה, ארנבת, מפלצת, וערפד) מופיעים ומהם מודח מישהו בכל סיבוב כזה. אחרי ההדחה הרביעית שני הקבוצות אוחדו לקבוצה אחת של 8 מתמודדים והופיעו עד שלב הגמר בו משתתפים 4 מתמודדים. העונה החלה לשדר ב-9 בספטמבר 2021 ושודרה לאחרונה ב-9 בדצמבר 2021. 16 המתמודדים חולקו לשני קבוצות של 8 מתמודדים. בהדחות 1 ו-3 קבוצה א' היו מועמדים להדחה. ובהדחות 2 ו-4 קבוצה ב' היו מועמדים להדחה. אחרי ההדחה הרביעית שני הקבוצות חולקו מחדש לשני קבוצות אחרות והם פעלו במשך שני הדחות. לקבוצות הזמניות הצטרפו שני מתמודדות חדשות (אחת לכל קבוצה) שהצטרפו רשמית לתחרות. לאחר ההדחה השישית שני הקבוצות אוחדו לקבוצה אחת של 11 מתמודדים והתמודדו על מקום בגמר. בהדחה השנים עשר הצטרף לתחרות מתמודד חדש שהצטרף רשמית לתוכנית. זהות "האימוג'י" הייתה נציג מהלהקה Cum arată grila de toamnă a Pro TV: Când va fi difuzat noul show „Masked Singer România“ şi când începe noul sezon „Las Fierbinţi“ FOTO, adevarul.ro, ‏1598609045 (באנגלית) Un nou show care a făcut senzație în Coreea, achiziționat de PRO TV. Despre ce e vorba, Libertatea, ‏2020-02-14 (ברומנית) Raluca Chirilă, InfoMusic - stiri din muzica, artisti, concerte, cronici, concursuri, InfoMusic, ‏2020-02-26 (ברומנית) מתמודד זה נכנס בכניסה השנייה ולכן היה ללא קבוצה אחרי הביצוע והניחושים הינשוף הוריד את המסכה מסיבה לא ידועה